روسیا پرزیدنتی ولادیمیر پوتین هر ایلین آخیریندا تشکیل ائتدیگی مطبوعات کنفرانسی اوچون مین 600-دن آرتیق ژورنالیستین قارشی‌سیندا سوال‌لارا جاواب وئردی.
پوتین مطبوعات کنفرانسیندا امریکایا مئشاژ وئردی "حیوان‌لار کیمی دؤیوشمه‌یه آرتیق سون قویمالیییق" دئدی.
پوتین امریکادا کئچن ایل کئچیریلن سئچیملره موداخیله ائتدیک‌لریله علاقه‌لی اتهام‌لارین خصوصیله امریکایا ضرر وئردیگینی سؤیله‌دی.
اتم سیلاح باش‌لیق‌لاری‌نین آزالتیماسینی نظرده توتان START آدلی سازیش‌دن امتنا ائتمه‌یه‌جکلرینی ایفاده ائدن پوتین امریکانی سازیش‌دن فعلی اولاراق چیخماقدا گوناهلاندیردی و هئچ کسله سیلاحلانما یاریشی آپارمایا‌جاق‌لارینی بیلدیردی.
قوزیی کره-نین اتم سیلاحا صاحیب دؤولت ایستاتوسونو قبول ائتمدیک‌لرینی وورغولایان پوتین بونونلا بئله امریکانین  پیونگ یانگ سیاستی‌نین اوغورسوز اولدوغونو ایره‌لی سوردو.
واشینگتن-ا خبردارلیق ائده‌رک "بیر دفعه‌ده قوزیی کره-ده کی بوتون هدف‌لری وورا بیلمزسینیز" دئین پوتین قوزیی کره-یه ائدیله‌جک هوجومون فلاکتله نتیجه‌لنه‌جگینی سؤیله‌دی، طرف‌لری منطق‌لی و تکمین‌لی اولماغا چاغیردی.
